
Tlačou  vlastnou  a  Kníhtlačiarskeho  úč.  spolku  v  Turčianskom  Sv.  Martine.  1922. 


s  trpkým  osudom  naším  súviselo,  že  národ  tak  málo  moliol 
vedieť  o  svojich  najlepších.  I  najväčšieho  svojho  ducha,  Hviezdoslava, 
len  teraz  začneme  naozaj  poznávať,  keď  ho  už  niet. 

Ôsmeho  novembra  roku  1921  dokonal  svoju  bolestnú,  ale 
veTkú  púť.  O  tejto  púti  i  o  veľkom  diele,  ktorým  ju  vyplnil  Hvie- 
zdoslav, rozprávať  musia  dnes  po  všetkých  krajoch,  v  ktorých  jeho 
národ  býva,  i  po  chalupách,  ktorým  on  dodal  novej  cti,  sám  veľký 
syn  slovenskej  chalupy. 


Pod  strmým  Chočom,  s  ktorého  naširoko  vidieť  krásny, 
hornatý  kraj  Oravy  a  Liptova,  čupí  tichá  dedinka:    Vyšný  Kiibťn. 

Xa  hornom  konci  sú  štyri  holé  múry,  pohorenisko  úhľadného 
roľníckeho  domčeka.  To  je  rodný  dom  Hviezdoslavov. 

Roku  1849,  keď  sa  Hviezdoslav,  čiže  Pavko  Vyšňanovie  — 
tak  ho  volali  za  detstva  —  narodil,  bol  ten  domček  ešte  iný. 
Čistá,  hladká  ciestka  viedla  z  ulice  do  dvora,  na  ktorom  vypínala 
sa  veľká  košatá  hruška.  Kto  vie,  krorý  ded  ju  sadil  a  koľké  veky 
prežila,  až  sa  rozrástla  v  tri  mohutné  parute,  že  ju  reťazou  museli 
sopäť,  aby  sa  nerozčesla. 

V  tôni  tejto  hrušky,  ktorú  i  z  poľa  bolo  vidieť,  akoby 
strážou  stála  nad  celou  dedinou,  v  bielom  domčeku,  plotom 
ohradenom,  býval  otec  a  matka  s  troma  dietkami.  Najstarší  bol 
.ľMikuláš,    prostredná    ľMária    a    najmladší    Pavko    —    IIviezdosla\-. 

Otec,  Mikuláš  Országh  \^yšňanovie,  bol  vyučeným  garbiarom, 
za  čas  i  konal  toto  remeslo  v  Aledzihradnom,  ale  skoro  sa  vrátil 
do  svojho  rodiska,  Vyšného  Kubína,  ku  gazdovstvu,  ktoré  bolo 
dosť  značné. 

Gazdoval,  roľníčil.  I  hnal  z  jari  brázdu  za  brázdou  svojimi 
ako  sneh  bielymi  volkami.  Tvrdo  pracoval,  nielen  z  potreby,  ale 
i  z  presvedčenia: 

...  To  vôľa  božia  prvá: 
že  pracovať  tra  —  tu  —  tam  i  kdekoľvek. 
Bez  práce   zbytočným  je  v  tvorstve   človek. 


Tvrdá  práca,  ale  požehnaná.  Nad  ňou  sa  vznáša  slovo :  beatus 
ille !  blažený  on !  Sladkým  bol  mu  odpočinok,  keď  veČer  zasadol 
si  k  stolu. 

Na  stole,  tam  zasa  práca  matky,  rodom  Terézie  Mcdzihradskcj. 
Biely  obrus.  Jej  ruky  ho  —  v  podobe  ľanu  —  plely,  priadly, 
tkaly.  Xa  obruse  jedlá.  Nie  prepych,  ale  chutne  pripravené.  Nasýtili 
sa  starí,  nakŕmily  deti.  Po  večeri  otvorily  sa  spevníky,  a  zavzncla 
pieseň,  otvorila  sa  postila,  a  znela  vážna  reč  otca,  a  tak  splynul}'" 
drahé  duše  v  jednej  láske  a  v  jednej  mocnej  dôvere  v  Toho, 
ktorý  aj  ich,  nepatrných,  chová  a  má  na  starosti  a  neopustí  .  .  . 
Potom  už  sladko  složili  hlavy  na  odpočinok,  aby  ich  nové  ráno 
našlo  v  novej  práci. 

Vše  v  zime  bývalý  u  nich  i  priadky.  S  kozuba  sa  svietilo 
a  izbou  v  pološere  funely  vretená.  Vtedy  sa  neraz  nadpriadly 
staré  povesti.  Najmladší  syn  Vyšňanovie  ich  tak  rád  počúval, 
vpíjal  tou  svojou  vnímavou  detskou  dušou,  a  potom  sa  mu  už 
marily  v  očiach  zakliate  i  odkliate  zámky,  draci  i  bohatieri  i  remenný 
most  medzi  dvoma  skalami  nad  rodiskom  —  a  vretená  len  funely, 
až  ho  vše  uspievaly  v  spánok  na  lone  dobrej  matky  .  .  . 

KccT  mu  prišiel  školský  vek,  zaviedli  ho  rodičia  do  susednej 
dediny,  do  Leštín,  na  zápis.  Vyšný  Kubín  bol  totiž  filiou  artikulárnoj 
cirkvi  leštínskej,  ktorá  má  na  vŕšku  svoj  zvláštny  starobylý  chrám 
a  pod  ním  starú  murovanú  školu.  Ta  chodil  každodenne  v  pluštiach 
i  chumeliciach  polhodinovou  cestou  kŕdlik  detí  z  Vyšného  Kubíiia 
k  povestnému  na  okolí  učitelovi  Adolfovi  Medzihradskému,  o  kt(^- 
rom  jeden  z  jeho  žiakov  zaznačil:  Učil  nás  tak,  že  keď  som  prišiel 
do  gymnázia,  starší  študenti  nevedeli  sa  prenadivif,  kolko  to  v  t(>j 
Orave  vedia. 

Starší  brat  IMikuláš  už  vtedy  dobre  pomáhal  pri  g-azdovst\'c, 
i  sestra  vyrástla  zo  školy. 

Keď    sa    tak  všetci    rozišli  po  prácach  a  matka  ostala    doma  . 
pri    zamestnaní    gazdinej,    —    to    sa    vše    zadumala    o    budúcnosti 
svojich  detí.    O  najstaršom,  aký^  bude  z  neho  gazda ;  o  dcére,  ako 
sa  vydá,  —  a  o  najmladšom?  Čo  s  tým?  I  vyhútala  ukradnúť  ho 
pluhu  a  poslať  do  škôl. 

II. 

I  stalo  sa.  V  jednu  jeseň  opustil  Hviezdoslav  milú  rodnú 
viesku  a  dom,  ku  ktorému  tak  prirástol  dušou  —  a  našiel  sa 
v  Miškovci  na  gymnáziume,  kde  skončil  tri  triedy  a  potom  do 
štvrtej  prešiel  do  Kežmarku  na  liceum. 


čo,  ako  sa  mu  míňaly  roky  v  ponemčenom  meste  spišskom, 
o  tom  jeho  poézia  mlčí.  Xenechaly  v  rozpomienkach  jeho  takých 
milých  stôp,  ako  detský  vek  .vyšno-kubínsky.  Bol  presadeným 
kvietkom,  ktorý  vždy  túžil  za  starou  teplou  hradou,  ako  zas  rodná 
mať  túžila  za  ním.  Len  to  vieme,  ako  sa  tcšieval  vianočným  prázdninám 
ako  vletel  raz  do  náručia  matky  nečakane.  I  to  viem§,  ako  ho 
svádzali  druhovia,  aby  sa  im  oddal  telom-dušou,  odtrhnúc  sa  od 
svojho  biedneho  rodu,  shodiac  reč,  „totú  handru,  do  ktorej  hriech 
je  haliť  pomysly  ..."  a  ako  ho  v  tom  zadržala  spomienka  na  matku. 

Prišiel  ešte  jeden  svod.  Spevavú  dušu  Hviezdoslavovu  okúzlila 
maďarská  pieseň  Petôfiho.  Hviezdoslav  začal  písať  po  maďarsky. 
Ale  pred  Hviezdoslavom  mali  sme  už  Sládkoviča.  Hviezdoslavovi 
dostala  sa  do  rúk  jeho  kniha  —  a  upevnila  ho  v  slovenskosti  na 
celý  život. 

Niekoľko  rokov  prešlo  len,  a  mladý  Hviezdoslav  vydal  už 
tlačou  „Básnické  prviesenky",  a  potom,  keď  po  výtečnom  složení 
zkúšky  dospelosti  roku  1870  prešiel  do  Prešova  na  právnickú 
akadémiu  a  rozspieval  sa  v  kruhu  horlivých  junáckych  priatelov, 
vyšiel  z  toho  v  almanachu  „Napred"  rad  básní,  ktoré  už  sršia 
povedomím,  že  on,  mladý  pevec,  je  členom  otročeného  národa, 
ktorý  sa  ide  boriť  za  právo  života. 

Zaspieval  tam  o  lapenom  orlovi,  ktorým  si  predstavil  národ, 
a  hlas  jeho  vyznel  v  proroctve: 

AIusí  deň   prísť  a  v  dni  takom  doba, 

kde  sama  seba  zbije  poroba, 

oslabne    väzba,    srútia    sa   koterce  .  .  . 

Popri  básnení  pilne  konal  svoje  štúdium,  až  i  r.  1875  složil 
advokátsku  zkúšku  a  zastal  si  „na  chlebovej   postatí". 

111. 

Advokátsku  praks  Hviezdoslav  začal  v  Dolnom  Kubíne, 
v  najbližšom  susedstve  sv^ojej  rodnej  viesky,  kde  otec  jeho  i  matka 
už  zostarievali  v  mnohých  starostiach  a  žialoch  nad  nešťastným 
výdajom  dcéry  a  ženbou  syna  Mikuláša. 

Ťažké  zkúsenie  pre  bedlivých  rodičov  a  ťažké  i  pre  brata, 
ktorý  vždy  s  takou  láskou  Tpel  na  svojom   rodnom  dome. 

V  nasledujúcom  roku  (1876)  sa  Hviezdoslav  oženil.  Vzal  si 
dcéru  účinného,  všeobecne  váženého  seniora  Samuela  Nováka 
a  našiel  v  nej  vernú,  nežnú  družku  života. 

Možno,  na  /ôTu  svojho  tesťa  prijal  službu  sudcovskú  v  okresnom 
súde    dolno-kubínskom.    Nie    najideálnejšia    postať,    menovite    nie 


v  tie  časy  pre  Slováka,  tobôž  ducha  básnického.  Tri  roky  zotrval 
v  nej.  Tri  trudné  roky  kancelárskeho  robotovania  bez  uznania. 
S  bolesti  Hl  ich  spomína: 

Keď  som  vstúpil  k  vám    do   služby: 
pre  mňa,  vraj,  len  práca  dňa 
bolo  smluvou ...  a  ja  nemal 
ani  noci,  ani  sna. 

Neškrknul  som  ani  slovkom, 
reku  —  príde  poch\ala; 
prišlo  —  ale  pokarhanie, 
a  pochvala  vystala. 

A  do  toho  zahrmela  ešte  ťažká  preňho  rodinná  pohroma: 
smrť  sestry  Márie.  Po  nešťastnom  výdaji  i  rozsobáši  dlho  chorela, 
pomaly  hynula,  a  za  celý  ten  čas  poézia  Hviezdoslavova  zaváňa 
hrobo\'ým  kvietím.  Je  nadmieru  dojemné,  ako  v  svojich  fasrn- 
ni'ch  zvukocJi,  sám  ubolený,  užialený,  útle  potešuje  chorú  sestru. 
Márne  tešil.  Sestra,  ktorá  mu  od  mladi  tak  veľmi  prirástla  k  srdcu, 
dokonala,  a  z  jeho  duše  vyronily  sa  bolestné  zvuky. 

Zo  zármutku  a  tiesne  vysvobodil  ho  zvrat  v  jeho  živote,  keď 
opustil  svoje  biedne,  podriadené  postavenie  a  roku  1879  prešiel 
na  postať  samostatnú,  ako  advokát  do  Námestova. 

IV. 

Námestovo  je  malé  mestečko  v  Hornej  Orave,  na  široko- 
ďaleko  obtočené  horami,  ktoré  sa  spúšťajú  so  strmín  Babej  Hory. 
Tie  mu  boly  liekom,  veď 

. . .  Len  okamih  tam  pobudnutia : 
už  mŕtvie  bôľ,  už  slabnú  putá, 
zrak  čistí  sa,  tlak  volneje 
i  oživujú  nádeje . . . 

Ten  hrobový  zápach  zrazu  mizne  z  jeho  poézie,  zpomedzi 
riadkov  zavieva  jaro  a  cit  volnosti.  Cíti  sa,  ako  vtáčik  vypustený 
z  klietky  do  šírej  bujnej    prírody  —  i  nečudo,    že    vj'riekol    slovo: 

Nech  si  bude  akokoľvek, 
aspoň  raz  som   šťastný   člov^ek. 

Čo  robieval  Hviezdoslav  v  Námestove? 

K(^nal  svoje  advokátske  povinnosti  a  zas  a  zas  unikal 
z    kancelárie,   ako   vták  z  väzby,   do   krásneho   okolia  Námestova. 


Miloval  prírodu  tak,  ako  nik  iný,  lebo  jej  rozumel  tak,  ako 
nik  iný. 

Keď  šiel  prechádzkou,  jemu  sa  všetko  prihováralo,  jemu 
vedely  veTmi  zaujímavé  v'eci  šepotať  hory,  štebotať  kvety,  i  ružo- 
ker,  i  otavienka,  i  vlnot  klasov,  i  tá  sprevracaná  zem,  i  oblaky, 
ktoré  sa  hnaly  ponad  kraj,  i  Orava,  ktorá  mu  tak  mnoho  všeli- 
čoho vspievala  do  duše. 

Vedel  on,  ako  nik  iný,  ztratiť  sa  v  prírode,  splynúť  s  ňou, 
cíti!  s  ňou,  myslieť  s  ňou,  rozviazať  jej  jazyk,  aby  prehovorila, 
poodkrývať  jej  zahalené  taje ...  až  žasneme  my  slepí  a  hluchí  .  .  . 
■  Keď  sa  vracal  z  prírod3%  bývalo  už  na  mrkaní.  V  chyžke 
pološero,  lampa  ešte  nezabivšia.  To  sú  tie  chvílky,  keď  sa  zažité 
dojmy  družia,  spájajú  s  pomy<-lami.  vyronenými  z  hlbín  duše,  a  už 
to  akosi  zuní  v  duši  zvučnou  slokou . . .  Keď  zablysla  lampa,  vtedy 
ich  kládol  riadkom  ku  riadku  —  a  žena  útlym  svojím  citom  vtedy 
tušila,  že  jej  uniká  niekam  na  čas,  i  tíško  sa  utiahla,  aby  nerušila 
jeho  nadzemskú  slasť. 

Tak  plynul  deň  za  dňom,  naoko  jednotvárne,  ale  koľké 
bohatstvo  prežil  on  za  ten  čas  v  du.ši  sv^ojej! 

Pieseň  jeho  rinula  takou  plnosťou,  sýtosťou,  nádherou,  akej 
v  našej  poézii  ešte  nebolo. 

Vedia  krásnych  Lctorostov,  zachvacujúcich  Sonetov,  nád- 
herného Žalmu  k  tisícročnej  pamiatke  vierozvestov  sv.  Cyrila  a 
Aíetodeja,  zjavila  sa  skvostná  biblická  báseň  ^igar,  hneď  za  ňou 
Hájnikova  ioia,  omamujúca  vôňou  horno-oravských  hôr,  perla 
slovanskej  poézie  vôbec  —  a  odvtedy  bola  tvorivosť  Hviezdo- 
slavova na  vrchole. 

Ako  .  povolaný  tx'orca  počal  tvoriť  svoj  vlastný,  veľkolepý 
svet.  Z  nadšenia  jeho  počal  vystupovať  obzor,  ktorý  „nezná  hraníc, 
priestranstvu  niet  hrádze".  Svet,  ako  onen  boží:  „na  vonok  ne- 
smierny, zdnu  večný  foriem  tvar".  Svet.  o  ktorom  mohol  povedať: 

To  svet,  čo  zo  mňa  pošiel,  môj  svet  maľovaný, 
nič  cudzieho  v  ňom  niet,  svit  i  tieň  mojo  je, 
a  končí  sa  najďalšej  hviezdy  na  rozhraní. 

A  pero  jeho  razilo  tisícim  iným  cestu  do  tohoto  zázračného 
sveta,  „v  sieň,  ktorú  vyzdobily  vidín  maľovidlá  ..."  .V  ľudia  po- 
čali zažívať  nádhery,  ktoré  0:1  zažil,  premeriavať  výšky  i  hĺbky, 
ktoré  on  premeral.  —  počali  sa  mu  koriť,  ako  mocnárovi.  Skromný 
advokát,  z  nepatrného  kútika  tohoto  sveta  prehadzoxal  vlny  svojej 
duše  do  tisícich  iných  z  dnešného  i  nedohľadných  budúcich  poko- 
lení, ako  pravý  mocnár  duší  .  .  . 

Ba  či  jeho  starnúci  rodičia  mali  tušenie  o  tom,  koho  to 
koh'sali  v  skromnej  chalúpke  vyšno-kubíiiskej? 

\\ 

Otec  a  matka  vo  Vyšnom  Kubíne  boli  už  celkom  osiralí,  ako 
pár  vtáčkov,  ktorým  sa  mláďatá  rozletely. 

Dva  vtáčky    tiché,    smutné 

na  suchej  vetvici: 

tam    dumná    péč    svislou    hlavou, 

tu  slza  na  Iíci. 

Jedno  z  mláďať  zaniklo  až  kdesi  nad  oblakmi  .  .  . 

Vše  zavítal  k  nim  dobrý  syn  z  Námestova.  Raz  na  Vianoce. 
A  tu  tak  milo  bolo  mu  pobudnúť  v  hniezdku  dá\'no  opustenom 
a  predsa  najteplejšom. 

Ale  prišlo  sa  mu  i  s  tým  rozžehnať.  Štyri  rodinné  údery,  a 
to  dosť  chytro  ^ jeden  za  druhým,  doTahly  naňho.  Frvý  bol:  smrť 
ženinej  matky.  Čo  jeho  družku  vtedy  rozbolelo,  to  všetko  otriaslo 
i  jeho  dušou,  ktorá  bola  od  prírody  citliv^á,  ako  najjemnejšia  struna. 
Struna  sa  bolestne,  chlácholive  rozzunela,  až  zasiahol  na  ňu  život 
ešte  drsnejším  dotknutím.  Rok  1887.  postavil  ho  k  smrtnému  lôžku 
vlastnej  dobrej  matky.  Jej  posledné  slová  sa  mu  tak  hlboko  vrezaly 
do  duše  a  vylúdily  ozvenu  veľmi  bolestnú,  veľmi  úzkostlivú  a  predsa 
smierujúcu. 

O  rok  žatým  šiel  i  otec,  ten-  bohabojný  tvrdý  roľník,  zasa 
o  rok  brat,  nechajúc  po  sebe  dvoje  sirôt,  ktoré  Hviezdoslav  pri- 
túlil,  —  a  rodný  dom  spustnul. 

Chlad  veje  z  hniezda,  v  ktorom  svetlo  sveta  uzrel. 

Rodinka  tuhou  láskou  pospájaná  sa  rozpadla,  ako  by  povy- 
tínali  navôkol  bratské  stromy.  Ostaly  len  d\'a,  opustené,  osiralé. 
—  jedlička  a  smreček  — 

tá  ich  opustenosť, 
sťa  na  púšti  divej, 
nepretržná  duma .  .  . 

VI. 

Ale  tá  „nepretržná  duma"  druhého  desaťročia  Hviezdosla- 
vovho pobytu  v  Námestove  bola  pre  našu  poéziu  veľmi  požehnaná. 


v  tomto  desaťročí  (1889  — 1899)  dal  nám  okrem  bohatého, 
tretieho  cykkí  I.etorostov  a  iných  drobných  lyrických  básní  nie 
menej  ako   1 1   epických. 

Z  trudnej  prítomnosti,  —  trudnou  bola  ona  i  pre  celý  národ, 
—  zalietala  jeho  duša  na  jasné  polia  rokov  detských,  pod  úpätím 
Choča  strávených.  Kú/.lily  ho  rozpomienky  na  rodnú  dedinku,  na 
ludí.  ktorých  v  nej  za  detstva  poznal,  na  celý  zvláštny  život  polo- 
zemiaskej  dediny,  —  a  ožívaly  v  ňom  i  zjavy,  ktoré  pútaly  jeho 
detskú  dušu,  keď  otec  čítaval  histórie  z  ťažkej,  starej  rodinnej  biblie. 

Podla  toho  ožil  v  jeho  epickej  tvorbe  zčiastky  život  rodnej 
Viesky,  zčiastky  veľkolepé  deje  biblické. 

Do  prvej  serie  patrí:  Biltora  a  Ciitora  (ešte  z  r.  1888),  Na 
obnôcke  (i88g),  V žaŕzm  {18 go),  Ežo  Vlkoltnský  [iSgo),  Poludioiok 
{i 89 i).  Večera  {1892),  Prvý  záprah  (1898)  a  Gdbor  Vlkolniský 
(1897—99). 

Týmito  dielami  vstúpil  náš  ľud  so  svojím  rýdzim  životom 
do  poézie,  tak,  ako  sa  to  ani  jednému  inému  národu  sveta  nepo- 
darilo. Je  to  čosi  celkom  zvláštneho.  Veľké  spevy  svetových  lite- 
ratúr zabehajú  do  ďalekých  polo-báječných  časov,  aby  mohly  zve- 
lebiť svoj  národ,  naša  poézia  chýlila  sa  od  počiatku  k  prítomnosti, 
zaujíma  ju  viac  lud,  ako  ďalekí  hrdinovia;  viac  chalupy,  ako  stre- 
doveké hradby.  Ešte  i  z  Ilollého  spevov  o\'anie  nás  vše  pravdivý 
dych  slovenského  Tudu,  no  a  Sládkovičov  Detvan  je  už  celkom 
na  tejto  ceste.  Matej-kráľ  a  Víg-ľašský  zámok  je  len  štafážou,  pred 
ktorou  sa  odohrávajú  scény  rýdze  ľudového   života. 

Sládkovič  ostal  verný  svojmu  „ľudu' ,  a  Hviezdoslav^  dielo 
jeho  velkolepe  zavŕšil. 

Nevieme,  čo  viac  obdivovať  v  tejto  tvorbe  Hviezdoslavovej.  Či 
tú  mohutnosť,  ktorou  zachytil  celý  život  slovenského  ľudu,  Či  tú 
pravdivosť,  ktorou  ho  zobrazil.  Lebo  pieseň  jeho  nežblnkoce  potôč- 
kom,  ako  spev  ľudu,  ale  valí  sa,  ako  veľrieka  všetko  zachytáva- 
júca, hrnúca  i  ťažké  balvany  i  drobné  kvety,  —  a  zjavy  jeho  ne- 
letia, ako  sen,  ale  stávajú  si  pred  teba,  ako  život,  že  ich  môžeš 
temer  makať. 

Z  týchto  diel  sa  učíme  a  budú  sa  učiť  naše  budúce  pokole- 
nia poznávať  svoj  ľud  a  milovať  ho,  a  z  prekladov  diel  týchto  budú 
iné  národy  obdivovať  ľud  pod  Tatrami  žijúci,  ako  i  veľké  umenie 
jeho  najväčšieho  básnika  .  .  . 

Do  druhej  serie  epickej  tvorby  Hviezdoslavovej  patrí  za  dáv- 
nejšou Ag^arou  lidchel  [\8gi),  Kain  (1892),  Šen  Salamú)wv  (1900), 

kým  v  básni  Vianoce  (1897)  zvláštnou  jemnosťou  spo'uje  sa  živel 
biblický  a  ľudový. 

Sú  to  všetko  skvosty  svetovej  poézie  tohoto  druhu.  K  bi- 
blickým látkam  viedly  Hviezdoslava  zčiastky  dojmy  z  detstva, 
zčiastky,  že  biblia  bola  mu  od  mala  vzácnou  knihou,  ako  i  to,  že 
nádherné  predmety  mimovoľne  núkaly  sa  mu  pre  jeho  vo  farbách 
sýty  štetec  (Sen  Šalamúnov)  a  večné  záhady  Tudstva  vábily  jeho 
hĺbavú  myse!  (Kain). 

.\  lo  zvláštne :  i  z  ďalekých  biblických  predmetov  u  Hviezdoslava 
dýcha  slovenský  dych.  Vo  východných  krajoch  oveje  nás  vše  slo- 
venská   príroda    a  z  biblických  úborov    prehovorí   slovenská   duša. 

A  nie  je  to  na  úkor  umeniu !  Hviezdoslav  maľuje  biblické 
zjavy  tak,  ako  ich  slovenská  duša  vidí,  ako  hladí  na  ne  sám  slo- 
venský lud. 

Oráčiny  v  „Kainovi",  prvá  časť  púti  Agarinej,  betlehemské 
polia  a  mnoho  iného  sú  nám  známe  slovenské  kraje,  slovenská 
príroda,  slovenská  kvetná. 

Celá  prvá  ľudská  rodina  v  „Kainovi"  je  nám  taká  blízka, 
slovenská.  Slovenská  duša  žehre  v  Adamovi  a  slovenská  bolesť  za- 
miera v  Eve. 

A  ešte  Ráchel !  V  slovenskej  izbe,  nad  slovenským  belčovom 
slovenská  matka.  Tu  je  ešte  i  dej  v  podobenstve  slovenský.  „He- 
rodes, hrozný  kosec  mlade  ..."  je  ten  istý,  čo  u  A'ajanského.  a 
v  duši  Ráchel  osiralej  sbieha  sa  žiaľ  celého  nííroda,  súženie,  ag- 
nostia  i  záblesk  nádeje  .  .  . 

Svoje  päťdesiatročie  (1899)  slávil  Hviezdoslav  ešte  v  Náme- 
stove a  vtedy  uz  —  hoc  len  v  tichosti,  —  jasal  s  ním  celý  národ, 
ktorý  poznal  \  ňom  svojho  najväčšieho  pevca. 

Pod  jeseň  tohože  roku  vrátil  sa  do  Dolného  Kubína,  aby  ďal- 
šie dni  života  svojho  celkom  mohol  venovať  poézii. 

VIL 

I  staval  veľkolepú  budovu  svojej  poézie  ďalej.  V  týchto  ro- 
koch 'po  1899)  povstaly  jeho  krásne  lyrické  cykly  Stcsky  a  Do- 
zvuky, pokračovanie  to  námestovských  Letorostov. 

Príroda,  krásna  slovenská  príroda  ho  i  tu  púta.  Vlúdil  ju  i 
do  svojho  úhľadného  domu ;  na  jeho  verande  príchodzích  hostí  ví- 
taly  \-ž(ly  bedlixc  pestované  milé  kvety.  Stromy  pozdĺž  cesty  k  Vyš- 


1 1 

nemu  Kubínu  a  k  Oravskému  zámku  ho  všetky  znajú,  chodil  po- 
pod ne  každodenne,  nehladiac  ani  na  nepríhodný  čas. 

Tá  príroda,  —  ktorá  ho,  ako  hlbavca,  hľadajúceho  „všetkého 
zárod  i  národ,  vzniku  i  trvania  tajomstv^o",  večne  upomína  na 
Mocnosť  riadiacu  svety,  —  je  mu  potešením  i  pri  pomysle  na  stav 
svojho  národa. 

Pomyslenie  toto  je  boTavé.  Akc  za  mladi  vyriekol:  „kým  trpí 
rod,  on  (básnik)  trpieť  musí  tiež"  —  tak  ostala  pieseň  jeho  národná 
piesňou  utrpenia. 

Zadumá  sa  nad  hmotnou  biedou  Tudu : 

Ej,  tvrdo  lud  náš  hrdľačí, 
než  z  chleba  sebe  i  nám  krája ; 
toť,  Adam !  k  trniu,  k  bodľači 
zahnaný  z  blaženého  raja. 

Zadumá  sa  nad  duševnou  nevolou : 

Kam  podela  sa  Tudu  môjho  vôIa, 
tá  dobrá,  zlatá,  jará  po  rôzpust, 
čo  zapĺňala  kedys'  stráne,  polia, 
plynúca  z  dievčích  rozspievaných   úst  ? 

A  uboleným,  tisíc  ráz  sklamaným,  dobrým,  x^elkvm  srdcom 
ešte  verí  .  .  . 

Z  tejto  poézie  vyrástol  veľký  V.  sväzok  jeho  básní;  vyšiel 
roku   1921, 

V  epickej  tvorbe  siaha  k  drobnejším  tematom.  Obrázky 
z  ľudu,  báje  i  balady,  z  ktorých  schystaný  je  tiež  veľký,  vzácny 
sväzok. 

Pri  6o-ročnej  slávnosti  svojho  narodenia  prekvapil  národ  s\oj 
tragédiou  Herodes  a  He rodia s\  jej  mohutné  scény  (zvlášte  prvé 
dejstvo)  závodia  so  Shakespeareom. 

Tak  povzniesol  Hviezdoslav  poéziu  našu  na  svetovú  úroveň 
v  každom  odbore,  napokon  i  prekladmi  skvostov  svetovej  literatúry. 
Prekladal:  SJiakcspearea,  Goetheho,  Madácha,  Arajiya,  PetčfíJw, 
Piiškňia,  Lerinontova,  Mickieiviczn  —  x'šetko  v  istom  ohľade  sú- 
rodých  duchov.  Veličiny  svetových  Hteratúr  nemajú  viac  takých 
prekladateľov. 

I  týmto  chcel  svoj  národ  obohatiť,  a  obohatil  ho ! 
Do  pozdných  dní  jeho  života  zahrmela  svetová  vojna. 

Vili. 

Ťažké  roky! 

Ak  trnuli  sme  my,  drobní  syno\'ia,  o  národ,  aké  starosti 
a  úzkosti  prežil  ten,  ktorý  cez  celý  svoj  život  ako  strážny  duch 
bdel  nad  národom,  vyhliadajúc:  kedy  svitne? 

A  nesvitalo.  Ponad  nás  letely  čierne  chmáry,  na  chalup>- 
naše  sadaly  zlovestní  havrani  .  .  . 

A  ešte  rodinná  pohroma!  Dve  siroty,  ktoré  po  snirti  bratovej 
Hviezdoslav  pritúlil  do  svojho  domu,  a  s  vernou  družkou  svojou 
\'ychovával  i  vychoval,  dobre  zaopatril,  oženil  i^  vydal  —  v  jednom 
roku  vojny  ulietly,  nechajúc  zas  drobné  sirôtočky. 

Ubolené  srdce  básnikovo  azda  už  nemohlo  ^prevravieť,  mlčky 
trpel  a  trovil  bolesť  v  hlbinách  zurážanej  duše.  Co  málo  vyronilo 
sa  z  jeho  duše,  boly  už  —  krvavé  sonety. 

A  národu  ešte  nesvitalo,  ba  vše  tak  sa  zdalo,  že  od  severu 
vejú  vetry  do  hrobu,  nad  ním  čnejú  Tatry  pomníkom  a  na  nich 
bolestný  krátky  nápis :  tu  spočíva  národ  ten  .  .  . 

V  týchto  ťažkých  chvílach  bol  som  návštevou  u  nášho 
pevca  a  ako  som  vedel,  potešoval  som  ho.  „Vy  mladí  —  hovoril 
pri  rozlúčke  pohnute  — ,  vy  mladí  sa  ešte  môžete  úfať  —  ale  my 
už  toho  nedožijeme,  nás  opúšťa  trpelivosť  .  .  . 

Aká  musela  byť  súžba,  ktorá  v  tomto  veľkom,  prorockom 
srdci  otriasla  vieru! 

Bolo  do  zaplakania! 

A  vtedy  sa  počalo  brieždiť.  Oko  veľkého  pútnika,  ktorý 
70  rokov  šiel  za  spásou  a  nenachodil  jej,  zrazu  zbadalo  —  hviezdu 
nad  Betlemom  .  ,  . 

I  rozradovalo  sa  radosťou  veľmi  x-elikou. 

\>lebný  kmeť  národa  šiel  do  Prahy  prehovoriť  ústami  ľudu 
na  svitaní. 

A  s  kroka  na  krok  sa  lepšie  rozvidnievalo,  až  rozutekaly 
sa  všetky  mračná  a  svitnul  deň. 

Deň,  ktorý  vyčakával,  deň,  o  ktorom  prorokoval. 

IX. 

Posledný  raz  videla     verejnosť  Hviezdoslava  na  shromaždcní 

Matice   Slovenskej  v   Turčianskom    Sv.    Martine,  v  auguste    19 19- 

Skľúčená  postava  sedemdesiatročného  starca  sa  ešte  vzpriamila 

a  pred  mnohotisícovým  jasajúcim  národom  celou  dušou  svojdu 
čítal  pieseň  o  splnení  veľkých  túžob  i  o  budúcnosti  svojho  národa. 
V  očiach  horel  mu  tichý  plameň  nadšenia  a  radosti,  v  očiach, 
ktoré  najhlbšie  videly  do  nášho  národného  bytia  a  ktoré  horkly 
kedysi  najtrpkejšou  slzou  ... 

Nespočinul  ani  po  sedemdesiatke.  V  svojom  dolno-kubínskom 
zátiší  i  v  I.ubochni,  v  lone  liptovských  smrečín,  usporiadal  dva 
velké  sväzky  svojej  poézie;  duch,  ktorý  neznal  spočinutia,  pracoval 
svojou  hlbokou  dumou  až  do  konca. 

Pokladom,  ktorý  máme  v  poézii  Hviezdoslavovej,  obohacovať 
sa  bude  duša  našich  budúcich  pokolení,  V  nich  ožívať  bude  veTká 
duša  básnikova  nanovo  a  nanovo,  nikdy  neumierajúc. 

On  sám  mrel  azda  s  pocitom,  vysloveným  na  vrchole  básni- 
ckého nadšenia,  ešte  roku   1886: 

Hymn,    zdá  sa,  počujem  znieť  v  sveta  priestranstvách: 
„kto  horí  za  pravdu  — ",  bárs  zotlel  v  márny  prach, 
nezhynul,  nesmrtnosťou  trvá  svojho  diela! 


Jíi!!iniin!l|^ 


Š^iiii^ 


Slová  Hviezdoslavove. 

„Ja  sdelif  sa  chcem  celý  svojmu  rodu." 


Svojej  matke. 

Mám  ti  za  čo  ďakovať,    mám  zač,  dobrá  mati ! 

Ďakujem  ti  ešte  raz  !  Ruky  zmerav-elé 

s  celou  duše  úlubou  ľúbam,  ľúbam  vrelé : 

z  nich  dážď  spŕchal  žehnaťby  na  mňa  prebohatý. 

Ľúbam  ústa  zsinalé,  svätý  lásky  metál, 

kde  vše  s  dušou  prelestnou  tak  rád  som  sa  stretal. 

Ich  zvuk  sladký  dal  mi  krst  pôvodu  i  meno, 

i  pokázal  na  hviezdu,  z  ktorej  pravda  svitá, 

vradil  ma  v  svet  slaviansky,  doprial  slávy  veno, 

naladil  i  narazil  cit  môj  do  varita  .  .  . 


Chalupy. 

Nuž  nesypte  smeť  potupy 
na  skromné  naše  chalupy; 
sú.  pravda,  hniezda,  iba  hniezda 
z  kostonkov,  uschlých  letorostov: 
no  vzácne  detvou  svojou,  prostou 
nad  nimi  klenbou  samá  hviezda; 
nechajte  byt  ich  voľným    bytím : 
nech  žijú  vlastným,  rýdzim  žitím ! 


:884.) 


Šťastie. 

Svet  nazdá  sa.   že  k  žitia  blahu 
je  treba  zbytok  všetkých  vecí: 
skvost,  prepych,  nádhera  a  hoj, 
dážď  zlata,  požehnania  príval, 
hneď  v  spinku,  o  čom  človek  sníval. 
Preds',  nie  moc  treba   k  žitia  blahu, 
len  spokojnôstky  drobné  veci: 

kde  z  jednej  misky  berú,  jedia, 
z  jednoho  krčiažka  kde  pijú: 
k  tým  ono  ako  vtáča  šedá 
čo  tretie  v  tichú  harmóniu: 
a  keď  si  vpadH  kolo  šije: 
im  hudie  rajské   melódie. 


(1884.) 


Pravda. 


Niet  pravdy  zmučenej,  oj,  niet,  ktorá  neprešla  by  v  slávu, 
niet  krivdy  najmenšej,  oj,  niet,  juž  Boh  by  nestrestal! 

(1885.) 

Práca. 

To  vôľa.  božia  prvá: 
že  pracovať  tra  —  tu  —  tam  i  kdekoľvek ! 
Bez   práce  zbytočným  je  v  tvorstve  človek; 
kde  snaha  samá,  milión  zájmov  hrádza, 
ak  darebák  on,  tak  nech  nezavadzia. 
Ver'  pracuj,  človeče!  si  nebies  sluha. 
Jak  bez  dažďa  zem  zcivie  na  mŕtvotu: 
tak  práca  tiež  bez  rosy  čela  —  potu  .  .  . 
Do  chôdze  nohy  a  do  práce  ruky! 

(1880.) 

Tatry, 

Tak  porúčali  dedi:  vedzte,  deti, 
tie  vrchy  tam,  to  vašej  zeme  méty, 
tô  pomedzníky;  kým  tie  čnejú  hore 
čo    stráž:    ver  nik  Vám  zeme    neodorie! 
Jak  vy,  ctiť  učte  ich  i  svoje  deti 

(1880.) 


Družne! 

O.  zastaňte  si  mužne 
na  otcov  drahej  postatí! 
Nie  osve  každý,  ale  družne: 
tak  povíchor  vás  neskláti. 

V  čas  búre  vidzte  predsa  les: 

jak    \Tchol    k    vrcholu    sa   túli, 

jak  haluz  haluz  zastáva 

i  podporou  sa  podáva. 

A  víchor  rád  by  skrz  a  prez. 

probuje,  zkúša  s  všetkých  strán: 

no  stromy  piliere  čo  z  žuly 

sú  —  hradba  neotvára  brán   — 

i  odkulhá  jak  zbitý  pes  .  .  . 

(Letorosty.) 

Vykúpenie. 

Pane.  zodvihol  si  národ    s  loža  tmy, 

už  vstáva  z  poroby,  hla!  —  Pred  prielohu  úvraťmi 

rukávy  vysukuje  k  práci,  tvár  má  zorou  vzkvetlú 

a  v  duši  mužný  popud  so   seba  smyť  hany  brud, 

vo  svaloch  sila  nová  žblnká  mu  jak  miazga  z  jará, 

do  sŕdc  hrdosť  vchádza,   za  voTnosťou  dychtí  hruď... 

Ak  kedy  zhrešil  ťažko,  odpokutoval  dosť  —  kára 

už  tvoja  prehrmela  ponad  jeho   sirým  bytom; 

jak  prútie  nahnutý  bol,  lahnul   stímni  večfera : 

no  oblač  rozhrnul  si,  pokropils'  ho  prvým  svitom : 

i  listím  zvzdychal  a  už  rovná   sa  i  vystiera. 

(De  profundis./ 

Hrob. 

Keď  ja  umrem:  neplač,  drahá  družina, 
ani  ty  mať,  že  si  ztratila  syna ! 
Duša  moja,  keď  zo  srdca  vyletí  — 
nezanechá  krásne  Slovenska  svety. 
Na  poľane,  pri  bokoch  našej  žuly 
bude  hrob  môj   —  zámety  ho  zaduly. 

Sladké  budú  v  hrobe  mojom  pokoje, 
keď  každú  noc  vidím  Slovensko  moje : 
jak  sa  riaďa,  jak  sa  ľúbia  tie  deti  — 
nech  ich  Pán  Boh  za  to  k  blahu  posvätí. 

Hej !  i  hrob  môj  životom  sa  rozvraví : 
zobudí  ho  ľud  z  dedin\'  spevavý. 

(1868.) 


p 


